דורון ב' כהן

דורון בנימין כהן, המוכר בשם דורון ב' כהן (נולד ב-5 באוגוסט 1957), הוא חוקר ספרות, מבקר ספרות ומתרגם מיפנית, מערבית ומאנגלית.

ביוגרפיה
דורון ב' כהן נולד ב-1957 בירושלים, בן למלכה ואהרן חיים כהן, ולו ארבע אחיות. הוא בוגר התיכון ליד האוניברסיטה במגמה המזרחנית. שירת בצה"ל במשך ארבע שנים. ב-1988 קיבל תואר ראשון (בהצטיינות) במחשבת ישראל ובלימודי מזרח אסיה מהאוניברסיטה העברית בירושלים. ב-1993 קיבל תואר שני (בהצטיינות) בתאולוגיה מ בקיוטו שביפן. נושא עבודת המוסמך היה "The Theological Problem of the Silence of God" (神の沈黙の神学的࡞問題). בשנים 1993–1994 למד לדוקטורט באוניברסיטת אמסטרדם. ב-1997 סיים לימודי תעודה בתרגום מערבית לעברית במכללת בית ברל. ב-2011 קיבל תואר דוקטור לתאולוגיה מאוניברסיטת דושישה, על עבודה שכותרתה "Japanese Translations of the Hebrew Bible in a Comparative View" (ヘブライ語聖書の日本語訳࡟関する比較研究). בשנים 2011–2013 שהה בפוסט-דוקטורט בבית הספר לתארים מתקדמים ללימודי אדם וסביבה של אוניברסיטת קיוטו.

בשנים 1997–2004 לימד שירה יפנית כמורה מן החוץ באוניברסיטה העברית. בשנים 2004–2005 ומאז 2011 הוא מלמד וחוקר באוניברסיטת דושישה בנושאים עברית, ספרות עברית, מקרא, יהדות והיסטוריה של הנצרות ביפן.

פרסם סקירות ומאמרים בעיתונים "הארץ" ו"ידיעות אחרונות", ומאמרים בכתבי עת אקדמיים בישראל ומחוצה לה.

בשנת 2001 זכה בפרס שר המדע, התרבות והספורט למתרגמים, על תרגום לעברית של ספרו של הארוקי מוראקאמי "יער נורווגי".

נשוי לעדה תגר-כהן, פרופסור למקרא ומזרח קדום, ולהם בת. מתגורר בקיוטו.

ספריו
 יש לך משהו לקרוא? : ביקורת ומאמרים על ספרים וסופרים, הוצאת כרמל, 2003.
 "בדמי ימיה" לש"י עגנון - לשון היצירה, תוכנה ופרשניה, הוצאת כרמל, 2025.
 The Japanese translations of the Hebrew Bible: history, inventory and analysis,Handbook of Oriental Studies, Series V, Vol. 15,  Leiden: Brill, 2013
 Leonard Cohen's Book of Mercy: An Interpretation, Eugene, Oregon: WIPF & Stock, 2026

מתרגומיו
 מחמוד דיאב; בעיבוד ריאד מסארווה, לילות הקציר - מחזה, 1997 (תרגום מערבית)
 אדל ברלין, אסתר – עם מבוא ופירוש, הוצאת עם עובד והוצאת מאגנס, 2001 (תרגום מאנגלית)
 ג'ונאיצ'ירו טניזקי, המפתח, הוצאת כתר, 2004 (תרגום מיפנית, אחרית דבר והערות)
 טרו מיאמוטו, רקמת סתיו, הוצאת מודן, 2010 (תרגום מיפנית, אחרית דבר והערות)
 ג'ונאיצ'ירו טניזקי, בשבח הצללים, הוצאת אסיה, 2013 (תרגום מיפנית, אחרית דבר והערות)
 לאונרד כהן, ספר רחמים, הוצאת כרמל, 2015 (תרגום מאנגלית, אחרית דבר והערות)
 ג'ונאיצ'ירו טניזקי, חתולה ושוזו ושתי נשים, הוצאת כרמל, 2022 (תרגום מיפנית, אחרית דבר והערות)

קישורים חיצוניים



 Doron Benjamin Cohen - Curriculum Vitae, באתר Academia.edu

הערות שוליים

קטגוריה:בוגרי האוניברסיטה העברית בירושלים
קטגוריה:מתרגמים לעברית
קטגוריה:מתרגמים מיפנית
קטגוריה:מתרגמים מערבית לעברית
קטגוריה:מתרגמים מאנגלית לעברית
קטגוריה:זוכי פרס שרת התרבות
קטגוריה:ישראלים שנולדו ב-1957